SCB Financial Markets คาดกรอบเงินบาทวันนี้ 32.65-32.85 บ./ดอลลาร์
SCB Financial Markets คาดเงินบาทวันนี้ (31 ม.ค.66) เคลื่อนไหวในกรอบ 32.65-32.85 บาท/ดอลลาร์
31 ม.ค. 2566

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (31 ม.ค.66) เคลื่อนไหวในกรอบ 32.65-32.85 บาท/ดอลลาร์ โดยค่าเงินดอลลาร์สหรัฐยังคงเคลื่อนไหวในกรอบ จับตาการประชุมของธนาคารกลางสหรัฐ (เฟด) และธนาคารกลางยุโรป (ECB)
สำหรับเมื่อคืนนี้ ดัชนี S&amp;P500 ปิดลดลง 1.30% น้ำมันดิบ WTI ปิดลงกว่า 2% และทองคำตลาด COMEX ปิดลดลงเช่นกันมาอยู่ที่ระดับ 1,939.20 ดอลลาร์/ออนซ์
โดยในสัปดาห์นี้ นอกจากการประชุมกำหนดนโยบายการเงินของธนาคารกลางรายใหญ่ๆ แล้ว ตัวเลขที่น่าสนใจ ได้แก่ ตัวเลขจ้างงานภาคเอกชนเดือนมกราคมจาก ADP และ ตัวเลขจ้างงานนอกภาคเกษตรเดือนมกราคม